[bookmark: _Hlk130469251][bookmark: _Hlk234821017][bookmark: _Hlk234820980]Na temelju članka 15. stavka 2.  Zakona o javnoj nabavi („Narodne novine“ broj, 120/16, 114/22 i 48/26) i članka 58. Statuta IV. osnovne škole Varaždin, Školski odbor IV. osnovne škole Varaždin na sjednici održanoj dana           2026. godine donosi

PRAVILNIK 
O PROVEDBI POSTUPAKA JEDNOSTAVNE NABAVE


I. Predmet Pravilnika 

Članak l.
(1) Ovim se Pravilnikom uređuju postupci, pravila i uvjeti za nabavu robe i usluga te provedbu 
projektnih natječaja u IV. osnovnoj školi Varaždin (u daljnjem tekstu: Naručitelj) čija je procijenjena 
vrijednost manja od 50.000,00 EUR te nabavu radova čija je procijenjena vrijednost manja od 
100.000,00 EUR (u daljnjem tekstu: jednostavna nabava) za koje sukladno odredbi članka 12. stavka 
1. Zakona o javnoj nabavi (u daljnjem tekstu: ZJN 2016), ne postoji obveza provedbe postupaka javne 
nabave.
(2) U provedbi postupaka nabave robe, radova i/ili usluga Naručitelj je dužan, osim odredbi ovoga 
Pravilnika, pridržavati se i pozitivnih zakonskih i podzakonskih propisa, kao i svojih općih akata 
donesenih u skladu s odredbama pozitivnih propisa.

II. Opće odredbe Članak 2.
(1) Odredbe ovog Pravilnika moraju se primjenjivati na način koji će osigurati zakonito, namjensko, ekonomično i svrhovito trošenje proračunskih sredstava Naručitelja.

(2) Naručitelj će u primjeni ovog Pravilnika u odnosu na sve gospodarske subjekte poštovati
načelo slobode kretanja robe, načelo slobode poslovnog nastana i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.
(3) Cijeli tijek postupka jednostavne nabave mora biti dokumentiran.

III. Sukob interesa

Članak 3.
U svrhu sprječavanja sukoba interesa u postupcima jednostavne nabave na odgovarajući način se primjenjuju odredbe ZJN 2016.





IV. Analiza tržišta

Članak 4.
U svrhu pripreme postupaka jednostavne nabave Naručitelj može provesti analizu tržišta koja obuhvaća prikupljanje informacija o predmetu nabave, gospodarskim subjektima koji sudjeluju na tržištu te drugim okolnostima koje utječu na uvjete nabave, a sve sukladno planiranim proračunskim sredstvima i potrebama upravnih tijela Naručitelja.

IV. Izuzeća od primjene pravilnika

Članak 5.
Ovaj Pravilnik ne primjenjuje se na ugovore koji su izuzeti od primjene Zakona o javnoj nabavi.


V. Planiranje jednostavne nabave
Članak 6.
(1)  U planu nabave za kalendarsku godinu navode se svi predmeti nabave roba, usluga i radova čija je procijenjena vrijednost jednaka ili veća od 5.000,00 eura.

(2) Plan nabave kao i sve njegove kasnije izmjene i dopune, Naručitelj je obvezan objaviti u Elektroničkom oglasniku javne nabave (dalje u tekstu: EOJN RH).

(3) Izračun procijenjene vrijednosti nabave iz stavka 1. ovoga članka temelji se na ukupnom iznosu, bez poreza na dodanu vrijednost (PDV-a).

(4) Vrijednost nabave ne smije se dijeliti s namjerom izbjegavanja primjene ZJN 2016 ili pravila koja vrijede za procijenjenu vrijednost nabave.


Članak 7.
Ugovore i narudžbenice sukladno ovom Pravilniku sklapa ravnatelj škole.

Članak 8.
Komunikacija između gospodarskih subjekata i Naručitelja odvija se elektroničkim sredstvima komunikacije, a ako to nije moguće onda i u drugom obliku kako odredi Naručitelj u pozivu na dostavu ponude.
Članak 9. 
Način sklapanja ugovora o nabavi robe, radova i/ili usluga iz ovog Pravilnika ovisi o procijenjenoj vrijednosti nabave, te se u tom smislu razlikuje:
1) nabava čija je procijenjena vrijednost jednaka ili manja od 15.000,00 eura 
[bookmark: _Hlk234918940]2) nabava čija je procijenjena vrijednost veća od 15.000,00 eura,  a jednaka ili manja od 25.000,00 eura za nabavu roba i/ili usluga odnosno jednaka ili manja od 45.000,00 eura za nabavu radova
[bookmark: _Hlk234918984]	      3) nabava čija procijenjena vrijednost veća od 25.000,00 eura, za nabavu roba i/ili     usluga, a manja od 50.000,00 eura odnosno veća od 45.000,00 eura za nabavu radova, a manja od 100.000,00 eura

Članak 10.
Traženje ponuda i slanje neobvezujućih upita za nabave koje se provode sukladno ovom Pravilniku mora biti odgovarajuće dokumentirano. 


Jamstva

                                                                     Članak 11.
Naručitelj može od ponuditelja tražiti jamstva, a vrstu i oblik jamstva Naručitelj će odrediti u pozivu na dostavu ponude.

VI. Priprema postupka jednostavne nabave

Članak 12.
(1) Zahtjev za nabavu robe, radova i/ili usluga iz ovog Pravilnika daje ravnatelj škole.

(2) Prije pokretanja postupka stvaranja ugovornih obveza sukladno ovom Pravilniku, od voditelja računovodstva zatražit će se kontrola i mišljenje je li pribavljanje predložene ugovorne obveze u skladu s važećim financijskim planom za tekuću godinu.
(3) Ako se radi o predmetu nabave za koji, sukladno Zakonu o javnoj nabavi, postoji obveza unošenja podataka u plan nabave, zahtjev se prosljeđuje tajniku školske ustanove koji je dužan utvrditi je li predmetna nabava predviđena planom nabave za tekuću godinu.

(4) U slučaju da predložena ugovorna obveza nije u skladu s financijskim planom i/ili planom nabave, a predložena ugovorna obveza se namjerava stvoriti, prije sklapanja ugovora izvršit će se rebalans financijskog plana i/ili izmijeniti plan nabave.

Članak 13.
(1) Prije početka postupka nabave može se tražiti ili prihvatiti savjet gospodarskog subjekta koji se može iskoristiti u izradi dokumentacije nužne za sklapanje ugovora, ali takav savjet ne smije imati učinak ograničenja tržišnog natjecanja i diskriminacije.
(2) Gospodarski subjekt iz stavka 1. ovog članka smije biti ponuditelj u tom postupku nabave uz uvjet da Naručitelj osigura da saznanja i informacije koje je stekao prije početka postupka nabave ne dovode tog gospodarskog subjekta u prednost u odnosu na ostale gospodarske subjekte, te da Naručitelj odredi stvarni primjereni rok za dostavu ponuda.



VII.  Postupak sklapanja ugovora čija je procijenjena vrijednost nabave jednaka ili manja od 15.000,00 eura

Članak 14.
(1) Za predmete nabave robe, usluga ili radova čija je procijenjena vrijednost  jednaka ili manja od 15.000,00 eura Naručitelj šalje poziv na dostavu ponude na adrese najmanje dva gospodarska subjekta, koristeći elektronička sredstva komunikacije.

(2) Poziv na dostavu ponude iz stavka 1. ovoga članka može se uputiti i na adrese više gospodarskih subjekata.

(3) Za nabavu iz stavka 1. ovoga članka sklapa se ugovor ili se izdaje narudžbenica.

(4) Ugovor i narudžbenicu potpisuje ravnatelj škole.

(5) Naručitelj može nabavu iz stavka 1. ovoga članka provesti u modulu Elektroničkog oglasnika javne nabave (u daljnjem tekstu: EOJN RH).


Članak 15.
(1) U provedbi postupaka jednostavne nabave koristit će se prvenstveno elektronička sredstva komunikacije (e-pošta ili drugi odgovarajući e-oblik).
(2) U opravdanim slučajevima koristit će se sredstva komunikacije koja nisu elektronička ili se može kombinirati njihova primjena s elektroničkim sredstvima komunikacije (npr. ako se
zahtijevaju jamstva, uzorci te u drugim opravdanim slučajevima).
PRIJEDLOG
(3) Poziv na dostavu ponude upućuje se na način koji omogućuje dokazivanje da je isti zaprimljen od strane gospodarskog subjekta (dostavnica, povratnica, potvrda e-mailom).

VIII. Postupak sklapanja ugovora čija je procijenjena vrijednost veća od 15.000,00 eura,  a jednaka ili manja od 25.000,00 eura za nabavu roba i/ili usluga odnosno jednaka ili manja od 45.000,00 eura za nabavu radova

Članak 16.
(1) Za predmete nabave čija je procijenjena vrijednost jednaka ili veća od 15.000,00 eura do 25.000,00 eura (uključujući i taj iznos) za nabavu roba i/ili usluga odnosno do 45.000,00 eura (uključujući i taj iznos) za nabavu radova, Naručitelj će koristiti modul Jednostavna nabava s pozivom odabranim gospodarskim subjektima putem Elektroničkog oglasnika javne nabave Republike Hrvatske (dalje u tekstu: EOJN RH).
(2) U slučaju iz stavka 1. ovoga članka Naručitelj odabire najmanje tri gospodarska subjekta kojima upućuje poziv na dostavu ponude putem modula jednostavne nabave EOJN RH. 

(3) Iznimno, poziv na dostavu ponude iz stavka 1. ovoga članka može se uputiti u modulu jednostavne nabave EOJN RH i samo jednom gospodarskom subjektu ako za to postoje opravdani razlozi i to u sljedećim slučajevima: 
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe
2. ako iz tehničkih razloga predmet nabave može isporučiti samo određeni gospodarski subjekt ili
3. ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje Naručitelj nije mogao predvidjeti niti na njih utjecati.
(4) Naručitelj može za nabavu robe, usluga ili radova iz stavka 1. ovoga članka provesti postupak jednostavne nabave putem javne objave u modulu jednostavne nabave EOJN RH.


IX. Postupak sklapanja ugovora čija je procijenjena vrijednost veća od 25.000,00 eura, za nabavu roba i/ili usluga, a manja od 50.000,00 eura odnosno veća od 45.000,00 eura za nabavu radova, a manja od 100.000,00 eura
Članak 17.
(1) Za nabavu robe i usluga čija je procijenjena vrijednost veća od 25.000,00 eura te za nabavu radova čija je procijenjena vrijednost veća od 45.000,00 eura Naručitelj je obvezan provesti postupak jednostavne nabave putem javne objave u modulu jednostavne nabave EOJN RH.

(2) Iznimno od stavka 1. ovoga članka, Naručitelj nije obvezan provesti postupak jednostavne nabave putem javne objave u modulu jednostavne nabave, već ga provodi upućivanjem poziva na dostavu ponude jednom gospodarskom subjektu u modulu jednostavne nabave EOJN RH i to u sljedećim slučajevima: 
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe
2. ako iz tehničkih razloga predmet nabave može isporučiti samo određeni gospodarski subjekt ili
3. ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje Naručitelj nije mogao predvidjeti niti na njih utjecati.
(3) Razlozi za primjenu iznimke iz stavka 2. ovoga članka navode se i obrazlažu u objavi u modulu jednostavne nabave EOJN RH.

X. Provedba postupka jednostavne nabave

Članak 18. 
(1) Postupak jednostavne nabave iz članaka 16. i 17. ovoga Pravilnika priprema i provodi stručno povjerenstvo za provedbu postupka jednostavne nabave (u daljnjem tekstu: stručno povjerenstvo), koje odlukom o početku postupka jednostavne nabave imenuje ravnatelj. 

(2) Stručno povjerenstvo čine najmanje tri člana.


Članak 19.
U svakom zasebnom postupku jednostavne nabave Naručitelj određuje sadržaj dokumentacije nabave sukladno svojim potrebama, te određuje što ponuda mora sadržavati.

Članak 20.
U postupcima jednostavne nabave Naručitelj može odrediti kriterije za kvalitativni odabir gospodarskog subjekta u skladu sa odredbama ZJN 2016. 

Članak 21.
Naručitelji mogu podijeliti postupak jednostavne nabave na grupe u kojem slučaju se za svaku grupu odabire jedna ponuda, a ugovor se sklapa isključivo s jednim gospodarskim subjektom.

Članak 22.
(1) Rok za dostavu ponude mora biti primjeren predmetu nabave, uzimajući u obzir složenost predmeta nabave i vrijeme potrebno za izradu ponude, određuje se u pozivu na dostavu ponude i ne smije biti kraći od pet dana od dana slanja poziva na dostavu ponude odnosno javne objave u EOJN RH, osim u slučaju žurne nabave.

(2) Naručitelj može prije isteka roka za dostavu ponude izmijeniti ili dopuniti poziv na dostavu ponude i pripadajuću dokumentaciju nabave.

(3) Ako je izmjena dokumentacije nabave značajna, Naručitelj je dužan primjereno produljiti 
 rok za dostavu ponude, ovisno o izmjeni i/ili dopune koje se traže.

Kriterij za odabir ponude
Članak 23.
(1) Kriterij za odabir ponude može biti najniža cijena ili ekonomski najpovoljnija ponuda.

(2) Ukoliko je kriterij ekonomski najpovoljnija ponuda, osim kriterija cijene mogu se koristiti i drugi kriteriji povezani s predmetom nabave kao što su: kvaliteta, tehničke prednosti, estetske i funkcionalne osobine, ekološke osobine, operativni troškovi, ekonomičnost, rok isporuke ili rok izvršenja i drugo.

Odluka o odabiru/poništenju

Članak 24.
(1)	Odluku o odabiru najpovoljnije ponude ili odluku o poništenju postupka jednostavne nabave donosi gradonačelnik na temelju prijedloga stručnog povjerenstva.

(2)	Za nabave roba, usluga ili radova iz članaka 16. i 17. ovoga Pravilnika odluka o odabiru, s priloženom preslikom zapisnika o pregledu i ocjeni ponuda sa svim pripadajućim prilozima dostavlja se svim ponuditeljima u postupku jednostavne nabave u roku određenom u pozivu na dostavu ponude, ne duljem od 30 dana od isteka roka za dostavu ponude u modulu jednostavne nabave u EOJN RH, osim ako dokumentacijom nabave nije određeno drugačije.

(3)	Ako Naručitelj koristi modul jednostavne nabave EOJN RH, odluka o odabiru ili poništenju objavljuje se u skladu s funkcionalnostima EOJN RH.

Članak 25.
(1) Naručitelj će poništiti postupak jednostavne nabave u sljedećim slučajevima:
a) ako nije zaprimljena nijedna ponuda,
b) ako nakon isključenja ponuditelja ili odbijanja ponuda ne preostane niti jedna valjana ponuda,
c) ako je cijena najpovoljnije ponude veća od procijenjene vrijednosti nabave, osim ako Naručitelj ima osigurana sredstva,
d) ako nastupe okolnosti zbog kojih ne bi došlo do pokretanja postupka jednostavne nabave ili zbog kojih bi došlo do sadržajno bitno drugačijeg poziva na dostavu ponude da su iste bile prije poznate.
(2)	Naručitelj zadržava pravo poništiti postupak jednostavne nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

(3)	Odluka o poništenju postupka jednostavne nabave objavljuje se u modulu jednostavne nabave EOJN RH
XI. Pravna zaštita
Članak 26.
(1) U postupcima jednostavne nabave čija je procijenjena vrijednost veća od 15.000,00 eura gospodarski subjekti imaju pravo prigovora.

(2) Pravo na prigovor ima svaki gospodarski subjekt koji ima ili je imao pravni interes za dobivanje određenog ugovora o javnoj nabavi, okvirnog sporazuma, i koji je pretrpio ili bi mogao pretrpjeti štetu od navodnoga kršenja subjektivnih prava.

(3) Prigovor se podnosi u roku od 5 dana od dana dostave odluke o odabiru ili odluke o poništenju u odnosu na sadržaj poziva ili dokumentacije postupka, sadržaj izmjene dokumentacije postupka te u odnosu na postupak pregleda, ocjene i odabira ponuda ili razloge poništenja. 

(4) Prigovor se dostavlja Naručitelju isključivo putem EOJN RH.

(5) Prigovor koji nije dostavljen sukladno stavku 5. ovoga članka odbacit će se.

(6) O prigovoru odlučuje ravnatelj u roku od 15 dana od dana primitka prigovora.

(7) Uz podatke za identifikaciju stranaka i postupka na koji se izjavljuje, prigovor mora svakako sadržavati predmet (opis nepravilnosti i obrazloženje), a može sadržavati i dokaze. 

(8) Neobrazloženi prigovor odbaciti će se kao nepotpun, ne pozivajući podnositelja da ga dopuni ili ispravi.
(9) Ako u prigovoru podnositelj nije odredio u kojem dijelu pobija rješenje, opseg pobijanja će ravnatelj utvrditi na temelju sadržaja prigovora.

(10) Odlučujući o prigovoru ravnatelj koji rješava o prigovoru može:
1. obustaviti postupak po prigovoru ako podnositelj prigovora odustane od prigovora,
2. odbaciti prigovor zbog nedopuštenosti, neurednosti, nepravodobnosti, nedostatka pravnog interesa, i zbog toga što je izjavljen od neovlaštene osobe,
3. odbiti prigovor,
4. usvojiti prigovor te u tom slučaju poništiti odluku, postupak ili radnju u dijelu u kojem su zahvaćeni nezakonitošću.

(11) U slučaju usvajanja prigovora, predmet se vraća povjerenstvu na ponovno odlučivanje, koje je vezano shvaćanjem ravnatelja.

  
Registar ugovora i narudžbenica

Članak 27.
(1)	U registru ugovora o javnoj nabavi i okvirnih sporazuma Naručitelja navode se svi 
predmeti nabave čija je vrijednost bez PDV-a jednaka ili veća od 5.000,00 EUR.

(2)	Registar ugovora, kao i sve njegove kasnije promjene, Naručitelj je obvezan objaviti putem 
EOJN RH.

(3) U registru ugovora i okvirnih sporazuma navode se svi predmeti nabave za čiju nabavu je 
Naručitelj sklopio ugovore i okvirne sporazume temeljem članaka 33. i 34. ZJN 2016, a koji se 
odnose na izuzeća od njihove primjene.

[bookmark: _Hlk158126959](4)	U slučaju jednostavne nabave, ako Naručitelj predmet nabave nabavlja putem 
narudžbenica, upravno tijelo Naručitelja nadležno za poslove javne nabave u registar ugovora 
unosi ukupni iznos za taj predmet nabave na temelju narudžbenica izdanih tijekom godine u 
upravnim tijelima Naručitelja za taj predmet nabave.

(5) Naručitelj je obvezan voditi evidenciju izdanih narudžbenica. 

(6) Naručitelj je obvezan ažurirati registar ugovora prema potrebi, a najmanje jedanput u šest 
mjeseci.


XII. Prijelazne i završne odredbe

[bookmark: _Hlk233881051]
Članak 28.
Postupci jednostavne nabave pokrenuti do stupanja na snagu ovoga Pravilnika dovršit će se  prema odredbama pravilnika koji je bio na snazi u vrijeme započinjanja postupka nabave.


Članak 29.
(1) Ovaj Pravilnik stupa na snagu 1. rujna 2026. godine, a objavit će se na oglasnoj ploči Škole, mrežnoj stranici Škole kao i u EOJN RH.

(2) Stupanjem na snagu ovoga Pravilnika o provedbi postupaka jednostavne nabave prestaje važiti Pravilnik o nabavi roba, usluga i radova (KLASA: 011-03/24-02/2, URBROJ: 2186-94-24-3 od 16. 5. 2024. godine).





PREDSJEDNICA ŠKOLSKOG ODBORA:
				                                 Ruža Levatić

RAVNATELJICA:

